《方晚先生贶以丹剂四种古调谢之》
宋代·陈起

陈子一亩宫，居来七十年。
当其春盛时，庭花发幽妍。
转瞩长养天，青子垂檐前。
秋收备百礼，冬享意则虔。
年来风雨凌，垣倒壁四穿。
上漏下卑湿，败隙遥瞻天。
三生结施仁，睹此殊兴怜。
舍以呷条柱，俾之撑危颠。
工师得大木，裁制精且专。
尚欠栌与楣，况复栋与椽。
再干大檀越，结此欢喜缘。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。